แนวโน้มดัชนีเช้าแกว่งตัวลง
นักวิเคราะห์ คาดตลาดหุ้นไทยเช้านี้แกว่งตัวลงตามตลาดภูมิภาค เหตุกังวลจีนแก้ปัญหาศก.-ต่างชาติปรับพอร์ต
21 ม.ค. 2554

นักวิเคราะห์ คาดตลาดหุ้นไทยเช้านี้แกว่งตัวลงตามตลาดภูมิภาค เหตุกังวลจีนแก้ปัญหาศก.-ต่างชาติปรับพอร์ต
นายอภิชาติ ผู้บรรเจิดกุล นักวิเคราะห์หลักทรัพย์ สำนักวิจัย บล.ทิสโก้ กล่าวว่า ตลาดหุ้นไทยเช้านี้แนวโน้มแกว่งตัวลงทิศทางเดียวกับตลาดหุ้นภูมิภาค แม้ว่าจะได้รับปัจจัยบวกจากตัวเลขเศรษฐกิจในประเทศที่ออกมาค่อนข้างดีในช่วงนี้ แต่ก็ถูกกดดันจากปัจจัยต่างประเทศทั้งความกังวลว่าจีนจะมีการปรับขึ้นอัตราดอกเบี้ยและเพิ่มเพดานกันสำรองของธนาคารพาณิชย์ ถือเป็นปัจจัยสำคัญที่ทำให้ตลาดฯหุ้นเมื่อวานนี้ปรับตัวลงค่อนข้างแรง
ประกอบกับ ยังมีแรงขายจากการปรับพอร์ตของนักลงทุนต่างประเทศ ซึ่ง TIP Market (ไทย ฟิลิปปินส์และอินโดนีเซีย) เป็นตลาดที่ยังถูกขายหนัก ขณะที่เม็ดเงินลงทุนได้ไหลเข้าไปในตลาดเกาหลีใต้และไต้หวันแทน พร้อมให้แนวรับ 1,017-1,020 จุด แนวต้าน 1,030-1,034 จุด